钦定古今图书集成/明伦汇编/官常典/第521卷 > 抄儿
## 钦定古今图书集成/明伦汇编/官常典/第521卷 > 抄儿

按《元史》本传：“抄儿，别速氏，世居汴梁阳武县，从太祖
收附诸国有功，又从征金，没于阵。子抄海，从征河南、
山东，复没于阵。子别帖，将其父军从攻鄂州，以功赏
银帛衣甲等。继从太子忽哥赤西征大理国，复没于
阵。子阿必察，至元五年，授武略将军、蒙古千户，赐金
符。从围襄樊，复渡江，夺阳罗堡岸口，以功赏白金，进”
宣武将军、蒙古军总管，管领左右手两万户。军既下
广德，从平章阿里海牙征海外国。率死士鼓战船，进
夺岸口，擒勇士赵安等，以功赏银帛。十六年，命管领
蒙古侍卫军，以疾卒于军。